Is die 'step fray jeans' die volgende gróót trend? | SARIE
Saartjie het 'n nuwe trend ontdek! Dis die "step fray jeans", wat glo gróót gaan wees in 2016.
Die step fray jeans is (nog!) nie baie gewild nie, maar aktrises soos Emma Roberts het dit reeds begin dra.
Die snit sit soos alle uitklok- of bootleg-jeans in jou middel of om jou heupe. Die enigste verskil tussen die step fray jeans en 'n gewone denimbroek is die soom. Die uitgerafelde soom se voorkant is aansienlik korter as die agterkant.
En die lekkerte hiervan is dat jy dit sommer self kan maak met enige van jou ou uitklok- of bootleg-jeans. Ek dink dis iets wat enige modebewuste vrou dalk moet oorweeg – skaf dit aan of maak dit sommer self.
Saartjie voorspel dat dié trend gróót gaan wees in 2016!
Gaan krap ou jeans uit jou kas en maak solank gereed vir 'n Saartjie-DIY wat binnekort gaan verskyn!